alexandrainst/scandi-wiki huggingface dataset:
Tettstader i Vest-Agder

Det er 29 tettstader i Vest-Agder fylke. Av dei kallar Farsund, Flekkefjord, Kristiansand, Lyngdal og Mandal seg by.

79,6% av dei som bur i Vest-Agder fylke bur i tettstader, medan landsgjennomsnittet er 78,9%. I tre av kommunane i fylket er det ingen stader som oppfyller SSB sitt krav til tettstad, det er Audnedal, Hægebostad og Åseral.

Kort gjengjeve er SSB sin definisjon på tettstad ein stad med over 200 busette, der avstanden mellom husa ikkje er meir enn 50 meter. Sjå artikkelen tettstad for nærare informasjon om tettstadsomgrepet.

Tettstadene i Vest-Agder etter folketal

Tettstadene i Vest-Agder etter kommune

{| class="wikitable"
|-
|valign="top"|

 Audnedal
 Det er ingen stader i Audnedal kommune som  kjem inn under tettstadomgrepet til SSB.

 Farsund
 Farsund 
 Vanse 
 Vestbygda

 Flekkefjord
 Flekkefjord 
 Sira

 Hægebostad
 Det er ingen stader i Hægebostad kommune som  kjem inn under tettstadomgrepet til SSB.

 Kristiansand
 Justvik 
 Kristiansand 
 Skålevik 
 Strai 
 Tveit 
 Vennesla Det meste av tettstaden ligg i Vennesla kommune

 Kvinesdal
 Feda 
 Liknes

 Lindesnes
 Høllen 
 Svennevik
 Vigeland

| width="50%" valign="top"|

 Lyngdal
 Lyngdal 
 Skomrak 
 Svenevik

 Mandal
 Krossen  
 Mandal

 Marnardal
 Øyslebø

 Sirdal
 Tonstad

 Songdalen
 Nodeland 
 Nodelandsheia 
 Volleberg

 Søgne
 Ausvika 
 Søgne

 Vennesla
 Skarpengland 
 Vennesla Ein mindre del av tettstaden ligg i Kristiansand kommune

 Åseral
 Det er ingen stader i Åseral kommune som kjem inn under tettstadomgrepet til SSB.

</td></tr></table>

Tidlegare tettstader
Desse stadene har tidlegare vore definerte som tettstad av SSB, men er det ikkje lenger no.

 Mosby i Kristiansand kommune
 Vasbotn i Søgne kommune
 Knaben i Kvinesdal kommune
 Kirkehamn i Flekkefjord kommune
 Hamre i Kristiansand kommune
 Rabbersvik i Kristiansand kommune
 Gjusvik i Kristiansand kommune har fått endra tettstadnamn til Justvik

Referansar
Biscayabukta

Biscayabukta er ei bukt i Nord-Atlanteren. Ho ligg på vestkysten av Frankrike, frå Brest og sørover til den spanske grensa og nordkysten av av Spania. Bukta er kalla opp etter den spanske provinsen Vizcaya.

Geografi 

Delar av kontinentalsokkelen strekkjer seg langt ut i bukta, og dei grunne farvatna skapar grov sjø som området er kjent for.

Elvar 
Dei største elvane som munnar ut i Biscayabukta er: 
 Frankrike: Loire, Charente, Garonne, Dordogne, Adour.
 Spania: Bidasoa, Oria, Urola , Nervión, Nalón, Pas.

Store byar 
Dei største byane langs kysten av Biscayabukta er: 
 Frankrike: Brest, Nantes, La Rochelle, Bordeaux, Bayonne.
 Spania: San Sebastian, Bilbao, Santander, Gijon.

Historie 
Den sørlege delen av bukta vert på spansk kalla Mar Cantábrico ('Det kantabriske havet'), etter regionen Cantabria, men dette namnet vert lite brukt på andre språk. Det vart namngjeve av romarane i det første hundreåret fvt. som Sinus Cantabrorum (Cantabri-havet).

På enkelte kart frå mellomalderen er Biscayabukta merka som El Mar del los Vascos, Baskerbukta. Biscayabukta er heimstad for nokre av dei mest vidkjende og velukka maritime industriane i verda, dei baskiske og kantabriske skipsbyggjarane og fiskarane.

Dyreliv 

Bilferjer frå Portsmouth til Bilbao og frå Plymouth til Santander, mellom England og Spania, er ein av dei beste måtane å få sett kval på i europeiske farvatn, og det er ofte spesialistar og forskarar om bord. Frivillige og tilsette i Biscay Dolphin Research Programme nyttar brua på fartøyet mellom Portsmouth og Bilbao til å observere og overvake aktiviteten til kvalar og delfinar. Ein kan sjå fleire artar av kvalar og delfinar i dette området, og er ein av få stader der nebbkval, som gåsenebbkval har vorte observert. 

Dei beste områda for å sjå store kvalar er over djupt vatn, utanfor kontinentalsokkelen, særleg over Santander- og Torrelavegajuvet sør i bukta. 

Ein kan òg ta ei tredagars rundreise, der ein òg kan sjå mange forskjellige fugleartar, særleg havsule. 

Algen Colpomenia peregrina vart oppdaga av østersfiskarar i Biscayabukta i 1906.

Kjelder 

Denne artikkelen bygger på «Bay of Biscay» frå ,  den 8. april 2007.  

Bukter i Frankrike
Bukter i Spania
Bukter i Atlanterhavet
Camaretbukta

Camaretbukta er ei lita bukt på nordkysten av Bretagne i Frankrike.

I 1694 var ho åstad for eit sjøslag mellom franske og engelske styrkar, som enda med ein katastrofal landgang av engelskmenna i eit forsøk på å ta hamnebyen Brest.

Sjå òg 
 Camaret-sur-Mer, ein kommune i Frankrike

Bukter i Frankrike
Finistère
Mer de Glace

Mer de Glace (Ishav) er ein isbre på nordsida av Mont Blanc-massivet i Alpane. Han er 5,6 km lang og 200 meter tjukk med eit areal på 40 km², og er den nest lengste breen i Alpane etter Aletsch i Sveits.

Breen byrjar i ei høgd på 3 900 meter, og stig ned 1 400 m. Han var tidlegare godt synleg frå Chamonix, men har i dag trekt seg så pass tilbake at han no berre så vidt er synleg nedanfrå. 

Mer de Glace, som alle isbrear, vert heile tida fornya gjennom prosessane akkumulering av snø, og smelting. Mer de Glace sig sakte nedover heile tida under si eiga vekt, og dannar bresprekker, isblokker eller lommer der vatn kan dannast. 

Sjølv om ein ikkje kan sjå det med det blotte auge, er farten til isbreen stor. Han varierer frå meir enn 120 meter i året i dei øvre delane til om lag 90 meter kvart år i området nær Montenvers, som er om lag ein centimeter i timen. 

Så snart spenninga aukar, vert isbreen deformert og det oppstår bresprekker. Desse går stort sett på tvers. I periodar med stor bresprekkdanning, dannar oppbrytinga av isbreen isblokker. Blokkene har forskjellig høgd etter kor dei vert danna, men kan verte 50 meter høge. Dei oppstår alltid på same stad på grunn av utforminga av dalen. 

Fire andre isbrear vert stundom, kanskje feilaktig, rekna som ein del av Mer de Glace. Desse er Glacier de Telèfre, Glacier de Leschaux, Glacier du Tacul og Glacier du Géant.

Straumproduksjon 
Brevatnet som kjem frå Mer de Glace vert til visse tider av året nytta av Électricité de France til produksjon av vasskraft. Tunnelar under isbreen samlar vatn frå botn av breen og ned til vasskraftverket lenger nede i dalen. Dette vatnet vert slept ut i elva Arveyron lenger nede.

Sjå òg 
 Arveyron
 Électricité de France

Isbrear i Frankrike
Haute-Savoie
Autokefalia

Autokefalia (gr. auto, 'sjølv' og kefalos, 'hovud') er mellom anna i den ortodokse kyrkja fullstendig autonomi for kyrkjesamfunnet. Ei slik stilling har til dømes den greske og den kypriotiske ortodokse kyrkja.

Den finske ortodokse kyrkja er autonom, men ikkje ei autokefal kyrkje, og høyrer inn under det økumensiske patriarkatet.

Bakgrunnsstoff 

 Autokefalia / Ortodoksi.net 
 Autonomia / Ortodoksi.net 

Ortodoks kristendom
Golfe du Lion

Golfe du Lion (Løvebukta) er ei bukt i Middelhavet langs kysten av Languedoc-Roussillon og Provence i Frankrike. Ho strekkjer seg frå grensa mot Catalonia og Spania og vestover til Toulon.

Den største hamnebyen i bukta er Marseille. Toulon er ei anna viktig hamn. Fiskeindustrien i bukta er basert på lysing, som vert fiska med botntrål, liner og garn. Fortida har fiskebestanden minka på grunn av overfiske.

Av elvar som munnar ut i bukta finn ein Tech, Têt, Aude, Orb, Hérault, Vidourle og Rhône.

Kontinentalsokkelen er ei vid undervasslette ved kysten, men til havs stupar havbotn ned mot djuphavssletta i Middelhavet. Mykje av kystlinja består av lagunar og marskland. 

Området er kjent for den kalde og sure katabatiske vinden kalla mistralvinden. 

Geologar mistenker at det kan vere store oljeførekomstar i bukta.

Bakgrunnsstoff 
 Marine topografi i Golfe du Lion
 Geodynamikk i Golfe du Lion 

Bukter i Middelhavet
Bukter i Frankrike
Languedoc-Roussillon
Provence-Alpes-Côte d'Azur
Cap Blanc Nez

Cap Blanc Nez var eit nes på Côte d'Opale, i Pas-de-Calais département, nord i Frankrike. Kalkklippene er svært like dei ein finn på den andre sida av Den engelske kanalen i England. På grunn av erosjon er ikkje Cap Blanc Nez lenger eit nes, men ein klippe.

Sjå òg 
 Cap Gris Nez

Bakgrunnsstoff 
 Bilete av Cap Blanc-Nez i 3D (krev 3D-briller)

Nes i Frankrike
Pas-de-Calais
Bruland

Bruland er ei grend utanfor Førde sentrum, mest kjend for Futegarden og Sunnfjord Betong.

Bruland finn ein og i Utvik i Nordfjord. På Bruland var det opphavleg fire gardar. Kipersbruket, Støyvabruket, Sølvbergsbruket, og Bakkane. Brulandsstranda strekker seg vidare mot Tisthamar.

Butikkar/forretningar 
På Bruland i Førde finn ein m.a. desse forretningane og butikkane:

 ICA Nær
 Biltema
 Spar Kjøp
 Plantasjen
 Coop Extra
 Byggmaker
 Bruland Pallefabrikk
 Førde Sementvarefabrikk

Busetnad 
På Bruland bur det om lag 100-150 personar.

Busetnader i Sunnfjord
Bygder i Vestland
Tettstader i Aust-Agder

Det er 21 tettstader i Aust-Agder fylke. Av dei kallar Arendal, Grimstad, Lillesand, Risør og Tvedestrand seg by.

69,2 % av dei som bur i Aust-Agder bur i tettstadene, medan landsgjennomsnittet er 78,9% .

Kort gjengjeve er SSB sin definisjon på tettstad ein stad med over 200 busette, der avstanden mellom husa ikkje er meir enn 50 meter. Sjå artikkelen tettstad for nærare informasjon om tettstadsomgrepet.

Tettstadene i Aust-Agder etter folketal

Tettstadene i Aust-Agder etter kommune 
{| class="wikitable"
|-
|valign="top"| 

 Arendal
 Arendal  Ein liten del av tettstaden ligg i Grimstad kommune
 Kilsund 
 Kongshamn 
 Rykene  Ein liten del av tettstaden ligg i Grimstad kommune

 Birkenes
 Birkeland 

 Bygland
 Byglandsfjord 

 Bykle
 Bykle 
 Hovden 

 Evje og Hornnes
 Evje 

 Froland
 Blakstad 

 Gjerstad
 Eikeland 
 Gjerstad 

 Grimstad
 Arendal  Det meste av tettstaden ligg i Arendal kommune.
 Fevik 
 Grimstad 
 Jortveit 
 Rykene Det meste av tettstaden ligg i Arendal kommune

 Iveland
 Det er ingen stader i Iveland kommune som  kjem inn under tettstadomgrepet til SSB.

 Lillesand
 Lillesand 
 Høvåg

 Risør
 Risør

 Tvedestrand
 Tvedestrand 

 Valle
 Det er ingen stader i Valle kommune som  kjem inn under tettstadomgrepet til SSB.

 Verårshei
 Myra 

 Åmli
 Åmli 
</td></tr></table>

Tidlegare tettstader 
Desse stadene har tidlegare vore definerte som tettstad av SSB, men er det ikkje lenger no.

 Valle  i Valle kommune
 Songe i Tvedestrand kommune
 Lyng i Tvedestrand kommune
 Søndeled i Risør kommune
 Vik i Grimstad kommune
 Spedalen i Grimstad kommune
 Eydehavn i Arendal kommune
 Saltrød i Arendal kommune
 Tromøy i Arendal kommune
 Nelaug i Åmli kommune
 Dåsnesmoen i Evje og Hornnes kommune

 Tettstaden Vegårshei har skifta tettstadnamn til Myra

Referansar
Jacob Jervell

Jacob Stefan Jervell () var ein norsk teolog, professor emeritus, forfattar og prest.

Jervell blei dr.theol. på avhandlinga Imago Dei i 1959, og var frå 1960 til 1988 professor i bibelvitskap ved Det teologiske fakultet, Universitetet i Oslo. Frå 1997 gjorde han i ein treårsperiode teneste som Professor II ved Universitetet i Tromsø. Han hadde òg gjesteprofessorat blant anna ved universiteta i Yale i USA og i Århus i Danmark.

Jervell takka i 1978 nei til førespurnaden om å bli biskop i Den norske kyrkja. Han var internasjonalt kjend som ekspert på nytestamentlege skrift, og var ein av Noregs mest markante teologar og samfunnsdebattantar. I delar av kyrkja blir han rekna som kontroversiell - og høyrer til den såkalla «liberale fløya».

Heidersteikn 
 Riddarkrossen av St. Olavs Orden, tildelt 25. august 2000

Bakgrunnsstoff 
 Erling Rimehaug : «Jacob Jervell er død»  på vl.no (Vårt Land)

Lutherske prestar
Norske forfattarar
Professorar ved Universitetet i Oslo
Folk frå Nes
St. Olavs Orden
Den greske ortodokse kyrkja

Merk at omgrepet gresk-ortodoks òg er bruka som ei fellesnemning for alle austlege kyrkjer som brukar liturgien frå Bysants. Det er òg bruka som namn på det ortodokse patriarkatet i Antiokia.

Den greske ortodokse kyrkja er ei av femten sjølvstendige ortodokse kyrkjer. Ho har over 10 000 000 medlemmer. Kyrkja har vore viktig for kulturen i Hellas og har sidan 1864 vore landets statsreligion.

Kyrkja var fram til 1800-talet underlagt patriarkatet i Konstantinopel. Ho hevda seg sjølvstendig i 1833, og vart offisielt godkjend som det i 1850. 

Kyrkja er leia av erkebiskopen av Aten. Kyrkja er delt inn i 81 bispedømme. 20 bispedømme i Nordhellas står formelt under den økumeniske patriarken i Konstantinopel med sete i Istanbul, men er reelt administrert frå Aten. Synoden, som er samansett av alle biskopane som er under leiinga av erkebiskopen av Aten, er øvste styresmakt i kyrkja. 

Religion i Hellas
Ortodokse kyrkjesamfunn
Cap Corse

Cap Corse er eit geografisk område på Korsika (Corse på fransk), ei 40 km lang halvøy på den nordlege enden av øya. Bastia, den nest største byen på Korsika, ligg i nærleiken av neset. Neset ligg i eit naturskjønt område.

Galleri 

Korsika
Nes i Frankrike
Cap Ferrat

Cap Ferrat er eit nes utanfor den franske byen Nice og landsbyen Villefranche-sur-Mer. Neset ligg i Alpes-Maritimes département søraust for Frankrike. 

Halvøya er prega av skulte millionvillaer eigd av nokre av dei rikaste familiane på jorda. Her har Rothschild-familien, Winston Churchill, Somerset Maugham, Kong Leopold av Belgia, delar av den svenske kongefamilien og mange andre aristokratar budd. St. Hospitius budde her som eremitt på 1500-talet. Neset vert stundom kalla Cap-Saint-Hospice eller Cap-Saint-Sospis. 

Byen Saint Jean de Cap Ferrat er ein roleg og hyggeleg lystbåthamn som innbyr alle til et besøk.

Alpes-Maritimes
Den franske rivieraen
Nes i Frankrike
Det økumeniske patriarkatet i Konstantinopel

Det økumeniske patriarkatet i Konstantinopel er ei av dei femten sjølvstendige ortodokse kyrkjene. Ho er leidd av den økumeniske patriarken, som har status som «den fremste blant likemenn» av biskopane i den ortodokse kyrkja. Han er talsmann for den ortodokse kommunionen. Kyrkja har hovudsete  i Istanbul. Sidan 1991 har Bartholomeos I vore økumenisk patriark.

Til det økumeniske patriarkatet høyrer dei ortodokse kyrkjelydane  i Tyrkia (unntatt provinsen Hatay) og dessutan dei ortodokse i Vest-Europa, Amerika og Australia. I Hellas høyrer Kreta, Dodekanesa og Berget Atos under patriarkatet i Konstantinopel. Dessutan er delar av Nord-Hellas underlagt det økumeniske patriarkatet, men desse vert etter ei avtale frå 1928 mellombels administrert av Den greske ortodokse kyrkja.

Sjå og
Heilage Nikolai ortodokse kyrkjelyd i Noreg

Bakgrunnsstoff
 Den ortodokse kyrkja i Noreg

ortodokse kyrkjesamfunn
kristendom i Tyrkia
kristendom i Hellas
Cap Gris-Nez

Cap Gris-Nez er eit nes på Côte d'Opale i Pas-de-Calais département Nord-Frankrike. Det ligg mellom Wissant og Audresselles i kommunen Audinghen.

Klippene på Cap Griz Nez er det punktet i Frankrike som er nærast England - 34 km frå Dover i England. Dekte av strandnellik og fjærekoll er klippene eit flott utkikkspunkt for å sjå hundrevis av skip frå store oljetankarar til små trålarar i sjøen nedanfor. 

På toppen av klippene ligg restane av ein engelsk festning bygd av kong Henrik VIII på byrjinga av 1500-talet. Under den andre verdskrigen bygde tyskarane eit blokkhus inn i ruinane, og staden vart frigjeven av kanadiarane i september 1944.

Pas-de-Calais
Nes i Frankrike
Pointe du Grouin

Pointe du Grouin er eit nes som stikk ut og vernar inngangen til bukta Mont Saint Michel.

Grande Randonnée går langs klippeveggen på neset og det finst ein fotsti som går kring neset ut frå Cancale.

På denne gåturen kan ein sjå Île des Landes, eit langt og bert frambrot (no eit fuglereservat), fyret, Îles Chaussey, Granville på kysten av Normandie, og på ein klår dag kan ein sjå konturane av Mont Saint Michel.

Ille-et-Vilaine
Nes i Frankrike
Frygisk hue

Frygisk hue er ei mjuk, kjegleforma topphue med framoverhengande topp og øyrelappar, som i antikken vart bruka av grekarane i Litleasia og stundom finst i antikke kunstverk. Fridomshua under den franske revolusjonen var ei slags frygisk hue, og ho har i moderne tid vore bruka av sjøfolk frå Napoli.

Fridomshua, også kalla jakobinarhua (fransk: bonnet rouge, 'raud hue') vart under den store franske revolusjonen bruka mykje. Ho var laga av raudfarga ull, og ofte pynta med ein trefarga kokarde i raudt, kvitt og blått. Ifølgje tradisjonen kom hua på moten i Paris i 1792, då mytteridømde men no frisleppte galeislavar kom tilbake til byen. Hua vart eit fridomssymbol for dei mest radikale revolusjonsmennene, som bruka denne hua under politiske folkemøte og i dei politiske klubbane. Ved oppløpet i Paris 20. juni 1792 vart kong Ludvik 16. tvinga til å setje på seg ei slik fridomshue. Elles såg ein hua på stempel, segl og slikt noko. Men Robespierre, Danton og andre revolusjonsleiarar tok aldri hua på seg, og Robespierre fordømde bruken av ho. Etter 1794 vart det meir og meir slutt på å bruke hua.

Då raude topphuer faktisk vart forbydde av den nazistiske okkupasjonsmakta i Noreg under andre verdskrigen, var det truleg både fordi raud topphue er eit slags nasjonalt symbol i Noreg, men òg fordi ho er eit revolusjonært fridomssymbol sidan den store franske revolusjonen si tid.

Kjelder
 I hovudsak svensk wikipedia, artiklane Frygisk mössa og Frihetsmössa. 

Den franske revolusjonen
Politiske symbol
Antikkens Hellas
Hovudplagg
Historiske klede
Mote på 1700-talet
Pointe de Grave

Pointe de Grave er den nordlegaste enden av halvøya Médoc og den furukledde og sanddekte kysten av Landes vest i Frankrike. Neset ligg nær feriebyen Royan.

Cordouan fyr ligg utanfor neset, og eit anna fyr, på kysten, inneheld eit fyrmuseum. 

Neset har ei strategisk viktig plassering ved munningen til elva Gironde, og tyskarane bygde ei festning her under den andre verdskrigen, bygd for å forsvare elvemunningen. Det gamle blokkhuset gjev eit flott utsyn over Atlanterhavet, Cordouan fyret, elvemunningen til Gironde, Royan, La Coubre-fyret, og lenger opp kysten frå Royan halvøya Médoc.

Under den første verdskrigen landa amerikanske troppar her, og eit monument som vart oppretta etter krigen vart seinare øydelagd av tyskarane under okkupasjonen av Frankrike under den andre verdskrigen.

Gironde
Nes i Frankrike
Mark St. John

Mark St. John () var ein amerikansk gitarist, mest kjend for å ha spelt i hard rockbandet Kiss.

Han vart fødd som Mark Leslie Nortoni Hollywood i California.

St. John tok over for Vinnie Vincent og spelte på albumet Animalize frå 1984. Han gjekk ikkje så bra saman med dei andre medlemane i bandet, og utvikla brått Reiters syndrom (ei form for artritt), som gjorde at hendene og armane svulma opp. Han spelte berre under tre konsertar med Kiss, og berre ein heil, under Animalize-turneen. Bruce Kulick hjelpte til, og tok over då St. John fekk sparken, offisielt 8. desember 1984. 

Mark St. John starta i 1985 bandet White Tiger i lag med David Donato and Barry Brandt (Angel). Dei gav ut eit album i 1986. Delar av dette bandet spelte inn ein demo i lag med den opphavlege trommeslagaren i Kiss, Peter Criss i 1990. 

Han spelte i ein kort periode i eit band (i lag med Phil Naro) som vart kalla «Mark St. John Project» og gav ut ein EP i 1999. Han gav i 2003 også ut ein CD med instrumentalmusikk som heitte Magic Bullet Theory.

Mark St. John døydde om morgonen 5. april, 2007 av hjerneblødning.

Kjelder 
Engelsk wikipedia og allmusic.com

Bakgrunnsstoff 
 Kiss FAQ: Mark St. John biography 
 All Music Guide Mark St. John biography
 Billboard.com artikkel om St. Johns bortgang

Folk frå California
Saintjohn, Mark
Pointe du Raz

Pointe du Raz er eit nes som strekkjer seg ut i Atlanterhavet frå vestlege delar av Bretagne. Det er kalla opp etter Raz de Sein, det farlege havområdet mellom neset og øya Sein. Neset har dramatiske natur med brytande bølgjer og kraftig vind.

Nes i Frankrike
Bretagne
Albert Pintat

Albert Pintat Santolària () er ein andorransk politikar og var statsminister i Andorra frå 30. mai 2005 til 3. juni 2009. Han er medlem av det liberale partiet Partit Liberal d'Andorra (Andorras liberale parti).

Pintat gjekk ut frå universitetet i Fribourg i Sveits i 1967 med ein grad i økonomi. Han var utanriksminister i Andorra frå 1997 til 2001 etter å ha vore ambassadør fleire stader, mellom anna i SN. Han vart statsminister etter at partiet hans fekk 41,2 % av røystene og 14 av 28 mandat i nasjonalforsamlinga ved valet 24. april 2005.

Statsministrar i Andorra
Andorranske politikarar
Villa Strandheim

Villa Strandheim er ein villa i drakestil i Holmen i Sogndal i Sogn. Huset vart oppført som sommarbustad for kunstmålaren Hans Dahl i 1893, og ligg nede i strandkanten. 

Dahl var ven av Keisar Vilhelm II av Tyskland, og keisaren var på vitjing på Strandheim 25. juli 1914 då han fekk meldinga om eit ultimatum i samband med det som kom til å verte fyrste verdskrig. Stolen han sat i då han fekk meldinga er sidan flytt til Kviknes Hotel.

Fotnotar

Bakgrunnsstoff 
 NRK Sogn og Fjordane fylkesleksikon om Villa Strandheim

Byggverk i Sogndal
Balestrand
Drakestil
Gobby

Gobby er eit gratisprogram, ein simultan editor som er tilgjengeleg for Windows Unix-plattformer. (inkl. Mac OS X under Apples X11-program). Det vart først lansert i juni 2005 av 0x539-utviklargruppa.

I den noverande versionen (0.4.2) Gobby har ein arkitektur som gjer det mogleg at fleire brukarar kan redigere fleire samtidig, dokumentsynkronisering, passordvern, og eit chatvindauge for å kommunisere om skrivinga. Gobby stør Unicode og kjenner syntaksen til dei fleste programmeringsspråka og viser han i fargar.

Bakgrunnsstoff 

 Gobby-heimeside, med installasjonsinstruksjonar, feildatabase, og utviklarwiki

Simultaneditorar
Gratisteksteditorar
Skrivebordsmiljøet GNOME
GTK
Parodi

Parodi (frå gresk parodia, av para- 'attåt, motsett' og ode, 'song') er ei etterlikning som gjer narr av originalen, til dømes gjennom overdriving, oppattaking og absurde nye vriar på gamle framstillingar. Parodiering kan brukast til å latterleggjera eit verk, ein person eller eit tema, på vennleg eller vondskapsfullt vis.

Nokre kjende parodiar  
 Batrachomyomachia ('Froske- og musekrigen'), ein gresk antikk parodi på Iliaden.
 1605-15: Don Quijote av Miguel de Cervantes er ein spansk roman som mellom anna parodierer riddarromanar.
 1728: The Dunciad av Alexander Pope er ein parodi av klassisk gresk og romersk epikk.
 1772: Kjærlighet uten strømper av Johan Herman Wessel parodierer franske klassisistiske tragediar.
 1817: Northanger Abbey av Jane Austen er ein parodi på den samtidige gotiske romanen.
 1963: «Julekveld i skogen» av av Otto Nielsen og Rolf Just Nilsen er ein parodi på julefeiringssentimentalitet.

Sjå òg 
 karikatur
 satire

Kjelder

Humor
Underhaldning
Greske ord og uttrykk
Grafikkort

Eit grafikkort, eller skjermkort, er ein komponent i ei datamaskin som handsamar grafikk som vert vist på ein tilkopla skjerm. Grafikkortet er vanlegvis eit eksternt ekspansjonskort kopla til ein buss på hovudkortet i datamaskina, men mange moderne hovudkort kjem med enkle grafikkløysingar integrert i sjølve hovudkortet. Slike integrerte løysingar høver godt for arbeidsstasjonar som nyttar programvare med ikkje treng å presentere avansert grafikk, som til dømes kontorapplikasjonar. Tyngre oppgåver som til dømes dataspel, videoredigering og avansert 3D-grafikk krev framleis eit dedikert grafikkort. Nokre simuleringsverktøy som MatLab kan òg gjera seg nytte av avanserte grafikkkort. Grafikkprosessoren i slike kort avgjev mykje varme, så korta har eigne kjølevifter.

Grafikkort har fått ei dominerande rolle innanfor kunstige nevrale nettverk av di dei same eigenskapane som gjev snøgg grafikkhandsaming gjev snøgg utrekning for slike algoritmar. Mellom anna er grafikkort spesialiserte for å gjera utrekningar parallelt og har minne med høg bandbreidd.

Kjelder

Sjå òg 
 Grafikkprosessor

Maskinvare